32003R0599
L 085/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 599/2003 НА КОМИСИЯТА
от 1 април 2003 година
за изменение на Регламент (ЕИО) № 2092/91/ЕИО относно биологичното производство на земеделски продукти и неговото означаване върху земеделските продукти и храните
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храните (1), последно изменен с Регламент ЕО№ 223/2003 на Комисията (2), и по-специално член 13 от него,
като има предвид, че:
(1)
Опазването на здравето и на хуманното отношение към животните се основава главно на превенцията благодарение на мерки като подходяща селекция на породи и поколения, както и на подходящ и балансиран хранителен режим.
(2)
Регламент (ЕИО) № 2092/91 на Съвета налага някои прецизни хранителни ограничения. Доставянето на основни елементи, по-специално витамини, трябва да става по естествен път.
(3)
Разпоредбите, които регулират биологичното животновъдство, са едва наскоро хармонизирани и животновъдите все още срещат трудности при получаването на животни с добри способности за адаптация към местните условия и/или към съответните методи на отглеждане, както и при осигуряването на своите животни с всички основни елементи, от които се нуждаят за хармоничен растеж, и по-специално някои мастноразтворими витамини при преживните животни.
(4)
По пътя на дерогацията, следователно е уместно да се разреши, при точни условия, по изключение и само за един преходен период, употребата на витамините A, D и Е.
(5)
Това разрешение следва да се съпровожда от задължението на държавите-членки да уведомяват Комисията.
(6)
Комитетът, предвиден в член 14 от Регламент (ЕИО) № 2092/91 на Съвета, не е излъчил становище в определения от неговия председател срок. В съответствие с член 14, алинея 4 от Регламент (ЕИО) № 2092/91 на Съвета, Комисията е представила предложението на Съвета. Тъй като Съветът не се е произнесъл в рамките на тримесечния срок, предвиден в член 14, алинея 5 от споменатия регламент, предложените мерки трябва да се приемат от Комисията,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2092/91 на Съвета се изменя, както следва:
а)
Приложение I, част Б се изменя в съответствие с точка 1 от приложението към настоящия регламент;
б)
Приложение II, части В и Г се изменят в съответствие с точка 2 от приложението към настоящия регламент.
Член 2
Настоящият регламентът влиза в сила на двадесетия ден след неговото публикуване в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 април 2003 година.